dwar it-talba għall-ħarsien ta' l-immunità u l-privileġġi ta' Ashley Mote Kumitat għall-Affarijiet Legali PROPOSTA GĦAL DEĊIŻJONI TAL-PARLAMENT EWROPEW Error! PROPOSTA GĦAL DEĊIŻJONI TAL-PARLAMENT EWROPEW dwar it-talba għall-ħarsien ta' l-immunità u l-privileġġi ta' Ashley Mote Il-Parlament Ewropew , – wara li kkunsidra t-talba ta' Ashley Mote għall-ħarsien ta' l-immunità tiegħu fir-rigward tal-proċedimenti legali pendenti quddiem il-Qorti tar-Renju Unit, fl-4 ta' Mejju 2007, imħabbra fis-seduta plenarja ta' l-10 ta' Mejju 2007, – wara li sema' lil Ashley Mote skond l-Artikolu 7(3) tar-Regoli ta' Proċedura tiegħu, – wara li kkunsidra l-Artikolu 10 tal-Protokoll dwar il-Privileġġi u l-Immunitajiet tal-Komunitajiet Ewropej, tat-8 ta'April 1965, u l-Artikolu 6(2) ta' l-Att dwar l-elezzjoni tal-membri tal-Parlament Ewropew b'suffraġju universali dirett, ta' l-20 ta' Settembru 1976, – wara li kkunsidra s-sentenzi tal-Qorti tal-Ġustizzja tal-Komunitajiet Ewropej tat-12 ta' Mejju 1964 u ta' l-10 ta' Lulju 1986 Kawża 101/63 Wagner v Fohrmann u Krier [1964] ECR 195, u Kawża 149/85 Wybot v Faure u Oħrajn [1986] ECR 2391. , – wara li kkunsidra l-Artikoli 6(3) u 7 tar-Regoli ta' Proċedura tiegħu, – wara li kkunsidra r-rapport tal-Kumitat għall-Affarijiet Legali ( A6-0250/2007 ), A. billi l-Artikolu 10 tal-Protokoll dwar il-privileġġi u l-immunitajiet jipprovdi li "Waqt is-sessjonijiet tal-Parlament Ewropew, il-Membri tiegħu jgawdu: (a) fit-territorju ta' l-Istat tagħhom stess, l-immunitajiet mogħtija lill-membri tal-parlament tagħhom…", B. billi l-proċeduri kriminali fil-kwistjoni nġiebu kontra Ashley Mole fit-territorju tar-Renju Unit, C. billi l-Membri tal-Parlament tar-Renju Unit ma jgawdux l-immunità fil-każ ta' prosekuzzjoni kriminali, D. billi, għalhekk, Ashley Mote m'għandu l-ebda immunità x'jiddefendi, E. billi ċ-ċirkostanzi ma jikkostitwux xi restrizzjoni ta' natura amministrattiva jew ta' natura oħra imposta fuq il-moviment ħieles tal-Membru biex jivvjaġġa lejn u mill-post fejn jiltaqa' l-Parlament, Jiddeċiedi li ma jħarisx l-immunità u l-privileġġi ta' Ashley Mote; Jagħti istruzzjonijiet lill-President tiegħu sabiex jgħaddi din id-deċiżjoni u r-rapport tal-kumitat responsabbli, immedjatament lill-awtoritajiet rilevanti tar-Renju Unit. PROĊEDURA Talba għad-difiża ta' l-immunità u l-privileġġi ta' Ashley Mote Numru tal-Proċedura Talba għad-difiża ta' l-immunità minn* Data tat-talba Data tat-tħabbir fis-seduta plenarja *B'lingwa waħda biss Kumitat responsabbli Data tat-tħabbir fis-seduta plenarja Rapporteur(s) Data tal-ħatra Rapporteur(s) preċedenti Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali Kummenti (informazzjoni disponibbli b'lingwa waħda biss)
Extracted from 14651833__REPORT__A6-2007-0250__MT.txt